Diari Oficial de la Generalitat Valenciana


Sumari del DOGV 9496, del 23-12-2022 (2022/12593)

RESOLUCIÓ de 21 de desembre de 2022, de la directora general de Recursos Humans, per la qual es convoca el procés excepcional d'estabilització pel sistema de concurs de mèrits per a cobrir els llocs funcionarials que preveu l'annex I del Decret 71/2022, de 27 de maig, del Consell, pel qual s'adapten les ofertes d'ocupació pública, aprovades i pendents de convocatòria; s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12588


Data del document
:   21-12-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

 Descriptors 

:   * Conselleria de Sanitat Universal i Salut Pública
    * concurs administratiu
    * concurs administratiu

RESOLUCIÓ de 21 de desembre de 2022, de la directora general de Recursos Humans, per la qual es convoca el procés excepcional d'estabilització pel sistema de concurs de mèrits per a cobrir els llocs funcionarials que preveu l'annex I del Decret 71/2022, de 27 de maig, del Consell, pel qual s'adapten les ofertes d'ocupació pública, aprovades i pendents de convocatòria; s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022. [2022/12953]  
  
  
La Llei 20/2021, de 28 de desembre, de mesures urgents per a la reducció de la temporalitat en l'ocupació pública va establir que, per a assolir els objectius marcats, les administracions poden convocar de manera extraordinària, i una sola vegada, processos selectius pel sistema de concurs que preveuen els articles 61.6 i 7 del text refós de l'Estatut bàsic de l'empleat públic.  
Mitjançant el Decret 71/2022, de 27 de maig, del Consell, es van adaptar les ofertes d'ocupació pública, aprovades i pendents de convocatòria, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i es va aprovar, en el capítol I, una oferta de 221 llocs funcionarials pel sistema de concurs de mèrits, en desenvolupament de les disposicions addicionals sisena i huitena de l'esmentada Llei 20/2021.  
De conformitat amb la Llei 20/2021, les convocatòries d'aquests processos selectius s'han de publicar abans del 31 de desembre de 2022, i la data límit de finalització de tots els processos ha de tindre lloc abans del 31 de desembre de 2024.  
En data 21 de desembre de 2022 es va publicar en el Diari Oficial de la Generalitat Valenciana la Resolució de 16 de desembre de 2022, per a l'adopció de les mesures necessàries per a l'execució i el desenvolupament del capítol I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria; s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut pública, que estableix les mesures i els criteris que han de regir aquestes convocatòries.  
  
En virtut de les competències atribuïdes per l'article 17 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
Convocar un procés selectiu per a cobrir, pel sistema de concurs de mèrits, 221 llocs funcionarials dependents de la Conselleria de Sanitat Universal i Salut Pública, recollits en l'annex I d'aquesta convocatòria.  
  
El desenvolupament i l'execució d'aquest procés es farà d'acord amb les bases següents:  
  
1. Normes generals  
1.1. Es convoquen per a la provisió amb caràcter definitiu, mitjançant el sistema excepcional de concurs de mèrits, 221 llocs funcionarials vacants dependents de la Conselleria de Sanitat Universal i Salut Pública en el nombre i els cossos/escales que s'especifiquen en l'annex I d'aquesta convocatòria.  
1.2. Aquest procés selectiu s'ha de regir per les mesures aprovades mitjançant Resolució de 16 de desembre de 2022, per a l'adopció de les mesures necessàries per a l'execució i el desenvolupament del capítol I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria; s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut pública.  
  
1.3. El barem de mèrits aplicable a aquest procés és el que inclou l'Acord de 5 d'agost de 2022, del Consell, pel qual es ratifica l'acord de la Mesa Sectorial de Funció Pública per al desenvolupament de l'oferta d'ocupació pública per a la reducció de la temporalitat en l'ocupació pública que aprova el Decret 69/2022, de 27 de maig, del Consell (DOGV 9408, 19.08.2022). No obstant això, els mesos complets treballats en centres públics gestionats directament per la conselleria competent en matèria de sanitat, durant els períodes del 14.03.2020 al 20.06.2020 i del 25.10.2020 al 08.05.2021, es valoraran el doble del que s'estableix en l'apartat a.1 del barem esmentat.  
1.4. Les persones participants en aquesta convocatòria estaran obligades a relacionar-se a través de mitjans electrònics per a tots els tràmits derivats d'aquest procés selectiu. Amb aquest objectiu, en la sol·licitud de participació hauran d'incloure necessàriament una adreça de correu electrònic, que serà la manera mitjançant la qual se li faran les notificacions, i seran responsabilitat exclusiva de la persona concursant tant els errors en la consignació d'aquests, com la comunicació a aquesta Direcció General de Recursos Humans de qualsevol canvi que faça.  
  
  
2. Requisits de participació  
2.1. Per a l'admissió a aquest procés selectiu serà necessari el compliment dels requisits següents:  
1. Nacionalitat: tindre la nacionalitat espanyola, o de qualsevol altre estat membre de la Unió Europea, així com dels estats als quals, en virtut dels tractats internacionals subscrits per la Unió Europea i ratificats per Espanya, s'aplique la lliure circulació de treballadors i treballadores en els termes en què aquesta es troba definida en el Tractat constitutiu de la Unió Europea, o tindre aquest dret segons el que preveu el Reial decret 543/2001, de 18 de maig. Independentment de la nacionalitat, hi poden participar els i les cònjuges de les persones espanyoles i les persones nacionals d'altres estats membres de la Unió Europea, i, quan ho preveja el tractat corresponent, sempre que no hi haja separació de dret, els seus descendents i els dels seus cònjuges, sempre que no hi haja separació de dret, siguen menors de vint-i-un anys o majors d'aquesta edat dependents.  
  
En el cas d'aspirants de nacionalitat i llengua oficial diferent de l'espanyola, aquests han d'acreditar un coneixement suficient del castellà mitjançant un diploma d'espanyol com a llengua estrangera nivell B2 expedit per l'organisme oficial competent. Estaran exemptes d'acreditar el coneixement de l'idioma espanyol les persones aspirants el títol de les quals, en virtut del qual es presenten a aquestes proves selectives, s'haja cursat en espanyol en alguna universitat o centre educatiu espanyol, o en estats la llengua oficial dels quals siga l'espanyola.  
2. Edat: tindre complits 16 anys i no excedir l'edat de jubilació forçosa.  
3. Titulació: posseir, dins del termini de sol·licituds especificat en aquesta convocatòria, el títol que s'exigeix per a cada cos/escala, d'acord amb el que recull l'annex I, o estar en condicions d'obtindre'l dins del termini de presentació de sol·licituds.  
4. Capacitat: tindre la capacitat funcional necessària per a l'acompliment de les tasques que es deriven del nomenament corresponent, capacitat que s'ha d'acreditar dins del termini que requereix aquesta convocatòria mitjançant un certificat mèdic, de manera que la presa de possessió quedarà supeditada a la superació d'aquest requisit.  
5. Habilitació: no haver sigut separat/ada del servei, mitjançant un expedient disciplinari de qualsevol servei de salut o administració pública, ni trobar-se inhabilitat/ada amb caràcter ferm per a l'exercici de funcions públiques ni, si és el cas, per a la professió corresponent. En el cas de persones nacionals d'altres estats esmentats en el punt 1, no haver sigut inhabilitat/ada, per sanció o pena, per a l'exercici professional o per a l'accés a funcions o serveis públics en un estat membre de la Unió Europea, ni haver sigut separat/ada, per sanció disciplinària, d'alguna de les seues administracions o serveis públics.  
  
Així mateix, i segons l'apartat 5 de l'article 13 de la Llei orgànica 1/1996, de 15 de gener, de protecció jurídica del menor, sempre que l'activitat implique un contacte habitual amb menors, no haver sigut condemnat/ada, per sentència ferma, per algun delicte contra la llibertat i la indemnitat sexual, que inclou l'agressió i l'abús sexual, l'assetjament sexual, per raó de sexe, orientació sexual i identitat de gènere, l'exhibicionisme i la provocació sexual, la prostitució i l'explotació sexual, la corrupció de menors, així com per tràfic d'éssers humans. En el moment de la presa de possessió, s'haurà d'acreditar aquesta circumstància mitjançant l'aportació d'una certificació negativa del Registre Central de Delinqüents Sexuals.  
6. Abonament de taxa: haver pagat la taxa de participació, en el cas de no estar-ne exempt/a, segons especifica la base 3 d'aquesta convocatòria.  
7. No tindre la condició de personal funcionari de carrera del mateix cos, escala o agrupació professional funcionarial a la qual s'opta en l'Administració de la Generalitat. Aquest requisit s'haurà de complir durant tot el procés, fins a l'últim dia del termini possessori del lloc adjudicat.  
Qui estiga exercint ja un altre lloc o activitat en el sector públic i accedisca, en virtut d'algun dels processos selectius derivats de la Llei 20/2021, a un nou lloc o plaça del sector públic que resulte incompatible en virtut de la Llei 53/1984, de 26 de desembre, d'incompatibilitats del personal al servei de les administracions públiques, haurà d'optar per un d'aquests dins del termini de presa de possessió i abans d'aquesta presa de possessió. Si no hi ha opció en el termini assenyalat, s'entendrà que opten pel lloc nou i passaran a la situació d'excedència voluntària en el d'origen.  
2.2. L'Administració pot requerir en qualsevol moment a les persones aspirants l'acreditació del compliment dels requisits exigits per a la seua participació, així com de qualsevol altre document relatiu a aquest procés selectiu. En cas que no acredite o aporte aquests documents en el termini dels deu dies hàbils següents a la notificació del requeriment, la persona aspirant en serà exclosa.  
  
3. Inscripcions i termini de presentació de sol·licituds  
3.1. Els aspirants hauran de presentar una sol·licitud per cada cos i escala o agrupació professional en el qual vulguen participar, dels que es convoquen i inclouen en l'annex I, i formalitzar el tràmit telemàtic corresponent en la seu electrònica de la Conselleria de Sanitat Universal i Salut Pública.  
3.2. La inscripció exigeix la petició de cita prèvia, per a l'assignació de la data i franja horària per a presentar la sol·licitud o les sol·licituds, que tindrà una duració de 48 hores.  
El termini per a la petició de cita prèvia s'iniciarà a les 09.00 hores del dia 9 de gener de 2023 i finalitzarà a les 23.59 hores del dia 27 de gener de 2023.  
Per a fer aquest tràmit no es requereix la signatura electrònica. Només s'ha d'introduir la identificació de la persona que es vol inscriure en el procés selectiu, una adreça de correu electrònic i un telèfon de contacte, i seguir en tot moment les instruccions que hi ha en la pàgina web de la Conselleria de Sanitat Universal i Salut Pública. El sistema informarà, una vegada presentada la sol·licitud, la franja de temps i el dia assignat per a poder-la o poder-les presentar.  
3.3. El termini per a la presentació de sol·licituds s'iniciarà a les 09.00 hores del dia 10 de gener de 2023 i finalitzarà a les 23.59 hores del dia 27 de gener de 2023, o, en cas d'assignar una cita amb posterioritat, fins a la fi de termini de l'última cita assignada. Per tant, en el cas que una persona aspirant haja sol·licitat una cita prèvia en el termini indicat en el punt 3.2, i se li hi haja assignat una cita amb posterioritat a la fi del termini de presentació de sol·licituds, únicament per a aquesta persona, la fi del termini serà la de l'última cita assignada.  
3.4. Una vegada obtinguda la cita prèvia, en la franja de temps i el dia assignats, s'ha de presentar electrònicament la sol·licitud mitjançant la realització successiva dels passos següents:  
a) Accés mitjançant certificat electrònic a la plataforma habilitada dins de l'apartat de Recursos humans de la pàgina web de la Conselleria de Sanitat Universal i Salut Pública (www.san.gva.es).  
b) Ompliment en línia (telemàtica) de la sol·licitud d'inscripció.  
  
c) Abonament de la taxa que corresponga, si és el cas, segons que el que especifica l'annex I, mitjançant la plataforma de participació, tenint en compte les exempcions i bonificacions que figuren en la base quarta.  
d) Signatura i registre electrònic de la sol·licitud, seguint els passos que s'indiquen en la plataforma d'inscripció.  
3.5. Els tràmits d'inscripció s'han d'iniciar sempre durant el període, assignat a la persona aspirant, de cita prèvia.  
3.6. Si la sol·licitud no es presenta en el període assignat en la cita prèvia, s'haurà de sol·licitar una cita nova dins del termini que s'estableix en l'apartat 3.2.  
3.7. No seran admeses, i consegüentment, quedaran excloses del procés selectiu, les persones que, havent abonat la taxa, no hagen registrat la sol·licitud electrònicament, sense perjudici del que disposa l'apartat següent.  
Quan, per motius tècnics no imputables a la persona interessada a participar en el procés selectiu, havent abonat la taxa corresponent de manera telemàtica, no siga possible completar el procés de signatura i registre de la sol·licitud de manera electrònica, i, consegüentment, no figure en la llista provisional de persones admeses i excloses del procés, podrà esmenar la seua sol·licitud recuperant-la de la seua carpeta ciutadana i completant els tràmits de signatura i registre en el termini d'al·legacions a la resolució provisional d'admesos i exclosos.  
  
3.8. La falta de justificació de l'abonament dels drets d'examen o de presentació de la sol·licitud, dins del termini i en la forma procedent, en el registre electrònic corresponent, determinarà l'exclusió de la persona aspirant. 3.5. Si la sol·licitud no es presenta en el període assignat en la cita prèvia, s'haurà de sol·licitar una cita nova dins del termini que s'estableix en l'apartat 3.3.  
  
4. Taxa per a l'admissió  
4.1. Els imports de les taxes de participació són els que s'indiquen en l'annex I d'aquesta convocatòria.  
4.2. Exempcions i bonificacions:  
a) Exempcions: estarà exempt del pagament de la taxa, d'acord amb el que estableix la Llei 20/2017, de 28 de desembre, de taxes de la Generalitat:  
- El personal que acredite la seua condició de persona amb diversitat funcional amb un grau igual o superior al 33 %.  
- El personal que acredite que té el títol de membre de família nombrosa de categoria especial o de família monoparental de categoria especial, que recull el Decret 19/2018, de 9 de març, del Consell, pel qual es regula el reconeixement de la condició de família monoparental a la Comunitat Valenciana.  
- Les víctimes d'actes de violència, la condició de les quals s'acredite pels mitjans que preveu l'article 23 del Reial decret llei 9/2018, de 3 d'agost, de mesures urgents per al desplegament del Pacte d'Estat contra la Violència de Gènere, és a dir, mitjançant una sentència condemnatòria per un delicte de violència de gènere, una ordre de protecció o qualsevol altra resolució judicial que acorde una mesura cautelar a favor de la víctima, o bé per un informe del Ministeri Fiscal que indique l'existència d'indicis que la demandant és víctima de violència de gènere. També es podran acreditar les situacions de violència de gènere mitjançant un informe dels serveis socials, els serveis especialitzats o els serveis d'acolliment destinats a víctimes de violència de gènere de l'administració pública competent, o per qualsevol altre títol, sempre que això estiga previst en les disposicions normatives de caràcter sectorial que regulen l'accés a cadascun dels drets i recursos. A la Comunitat Valenciana, són els centres Dona 24 hores els que estan autoritzats per a acreditar aquestes situacions.  
b) Bonificacions: gaudirà d'una bonificació del 50 % de la taxa el personal que acredite que té el títol de membre de família nombrosa de categoria general, o de família monoparental de categoria general, que comprén el Decret 19/2018, de 9 de març, del Consell, pel qual es regula el reconeixement de la condició de família monoparental a la Comunitat Valenciana.  
4.3. L'impagament de la taxa dins del termini de sol·licituds, excepte en els casos d'exempció referits, suposarà la no inclusió en el procés selectiu, i serà únicament corregible, en el termini d'al·legacions a la llista provisional d'admesos i exclosos del procés, un eventual error en l'import ingressat. La falta de justificació de l'abonament de la taxa determinarà l'exclusió de la persona aspirant.  
4.4. El pagament de la taxa en cap cas eximeix del tràmit de signatura i registre electrònic de la sol·licitud, que no serà corregible, excepte en el supòsit que preveu la base 3.6.  
4.5. Pertoca la devolució de les taxes per drets d'examen únicament en els supòsits i procediments que preveu l'article 1.2-6 de la Llei 20/2017, de 28 de desembre, de la Generalitat, de taxes.  
  
  
  
  
5. Presentació de mèrits  
5.1. Finalitzat el termini de presentació de sol·licituds, s'obrirà un nou termini d'aportació de documentació justificativa de mèrits, a l'efecte dels quals també serà necessària la sol·licitud de cita prèvia, en els termes que estableix la base 3.2 d'aquesta convocatòria, i seguint les instruccions que a aquests efectes es troben en la pàgina web de la Conselleria de Sanitat Universal i Salut Pública (www.san.gva.es).  
El termini per a la petició de cita prèvia per a aquest tràmit s'iniciarà a les 09.00 hores del dia 10 de febrer de 2023 i finalitzarà a les 23.59 hores del dia 3 de març de 2023.  
5.2. Una vegada obtinguda la cita prèvia, el termini per a presentar la documentació justificativa dels mèrits no valorables d'ofici per l'Administració s'iniciarà a les 09.00 hores del dia 13 de febrer de 2023 i finalitzarà a les 23.59 hores del dia 3 de març de 2023 o, en cas d'assignar una cita amb posterioritat, fins a la fi del termini de l'última cita assignada. Per tant, en el cas que una persona aspirant haja sol·licitat una cita prèvia en el termini que s'indica en el punt anterior, i se li haja assignat una cita amb posterioritat a la fi del termini de presentació de documentació, únicament per a aquesta persona, la fi del termini serà la de l'última cita assignada.  
5.3. La presentació de la documentació justificativa de mèrits no valorables d'ofici per l'Administració es farà únicament a través de la plataforma habilitada dins de l'apartat Recursos humans de la pàgina web de la Conselleria de Sanitat Universal i Salut Pública (www.san.gva.es), mitjançant el certificat electrònic.  
5.4. Només podrà presentar la documentació qui haja fet prèviament la inscripció en el procés selectiu, dins del termini i en la forma procedent, de conformitat amb la base 3 d'aquesta convocatòria.  
5.5. En el desenvolupament d'aquesta fase caldrà:  
a) Omplir telemàticament l'autobaremació, de conformitat amb el barem inclòs en l'annex II de la present resolució, en el qual s'hauran d'al·legar i valorar tots i cadascun dels mèrits que la persona participant vol fer valdre.  
b) Aportar la documentació acreditativa dels mèrits no valorables d'ofici per part de l'Administració, seguint les instruccions que hi ha en la pàgina web de la Conselleria de Sanitat Universal i Salut Pública.  
  
5.6. El formulari d'autobaremació té la consideració de declaració responsable. La consignació de dades falses en la sol·licitud, els documents lliurats o el formulari d'autobaremació comportarà l'exclusió del procés de la persona aspirant, sense perjudici de les accions administratives o penals que hi puguen correspondre.  
5.7. La documentació original acreditativa dels mèrits no valorables d'ofici per part de l'Administració s'haurà de presentar per a autenticar-la en el moment de presentació de la documentació que recull la base 11 d'aquesta convocatòria.  
  
6. Documentació acreditativa de mèrits  
6.1. No s'haurà d'aportar la documentació justificativa dels mèrits següents, atés que l'Administració els valorarà d'ofici:  
a) Serveis prestats com a personal funcionari de gestió sanitària, en l'Administració de la conselleria amb competències en matèria de sanitat.  
b) Exàmens aprovats en processos selectius de l'Administració de la conselleria amb competències en matèria de sanitat, convocats en els 10 anys anteriors a aquesta convocatòria per al mateix cos/escala o agrupació professional al qual s'opta.  
c) Certificats oficials administratius de coneixements de valencià expedits o homologats i registrats per la Junta Qualificadora de Coneixements de Valencià (JQCV).  
d) Activitats formatives incloses en el marc dels plans de formació contínua i continuada de l'Escola Valenciana de Salut convocats des de l'any 2010.  
e) Titulacions acadèmiques oficials, inclosos els graus universitaris.  
  
6.2. Els mèrits, la documentació justificativa dels quals sí que han d'aportar les persones sol·licitants, són els següents:  
a) Serveis prestats en llocs de treball de la resta de l'Administració de la Generalitat o altres administracions públiques.  
b) Coneixement de llengües oficials de la Unió Europea.  
c) Resta d'activitats formatives valorables, de conformitat amb el barem inclòs com a annex II en aquesta convocatòria. Per a la valoració d'aquestes activitats formatives es podrà presentar un màxim de 16 documents justificatius.  
d) Certificats oficials de coneixements de valencià no expedits ni homologats i registrats per la JQCV.  
6.3. Per a l'acreditació dels mèrits valorables, la documentació justificativa dels quals sí que hauran d'aportar les persones sol·licitants, seran aplicables les normes que estableixen els capítols I i III de l'Ordre 2/2020, de 2 de juny, de la Conselleria de Sanitat Universal i Salut Pública, per la qual s'aproven els barems de mèrits d'aplicació a la fase de concurs dels processos selectius, a la provisió per mitjà dels concursos de trasllats i als processos de mobilitat interna, de places de personal estatutari al servei d'institucions sanitàries del Sistema Valencià de Salut.  
  
7. Admissió de les persones aspirants  
7.1. Acabats els terminis de presentació de sol·licituds i aportació de mèrits, la Direcció General de Recursos Humans dictarà una resolució que haurà de contindre la llista provisional de persones admeses i excloses en el procés selectiu, per categoria professional convocada. La inclusió en la llista d'admesos no implica el reconeixement que es complisquen els requisits de participació.  
7.2. En cas de disconformitat amb la llista provisional d'admesos i exclosos, les persones participants podran al·legar en la seu electrònica el que consideren oportú en el termini de deu dies hàbils a comptar des de l'endemà de la publicació de la resolució, seguint les instruccions que, per a aquesta finalitat, s'indiquen en aquesta resolució, i les que es troben en la pàgina web de la conselleria amb competències en matèria de sanitat.  
Les al·legacions s'entenen contestades amb la resolució definitiva d'admesos i exclosos.  
7.3. Vistes les al·legacions, es dictarà una resolució que eleve a definitiva la llista de persones admeses i excloses en el procés selectiu.  
7.4. Les resolucions referenciades en aquesta base es publicaran en la pàgina web de la conselleria amb competències en matèria de sanitat.  
  
8. Òrgans de selecció  
8.1. El tribunal de selecció tindrà la consideració d'òrgan col·legiat de l'Administració amb caràcter general, per la qual cosa actuarà sotmés a les normes bàsiques de procediment administratiu comú que regulen els òrgans col·legiats, així com les causes generals d'abstenció i recusació.  
8.2. El tribunal de selecció estarà integrat per cinc persones que tindran la titularitat de la presidència, la secretaria i tres vocalies, i s'haurà de designar el mateix nombre de persones suplents. Totes aquestes hauran de tindre la condició de personal empleat públic fix.  
8.3. El personal d'elecció o designació política, el personal temporal i el personal eventual no podran formar part d'aquests òrgans col·legiats. En tot cas, la pertinença a aquests òrgans col·legiats serà sempre a títol individual i no es podrà fer en representació o per compte de ningú.  
  
8.4. Els tribunals hauran de comptar, en la valoració dels mèrits, amb el suport tècnic de professionals de la conselleria amb competències en matèria de sanitat.  
8.5. Es podran constituir tribunals auxiliars en cas que hi haja un nombre elevat d'aspirants. Aquests hauran de seguir les instruccions i els criteris que fixe el tribunal principal i actuar sota la seua coordinació. Els que formen part del tribunal auxiliar hauran de reunir els mateixos requisits que els del tribunal principal.  
8.6. La relació nominal de persones que integren els diversos tribunals de selecció es publicarà en la pàgina web de la Conselleria de Sanitat Universal i Salut Pública una vegada feta pública la llista de persones admeses en el procés selectiu de l'agrupació de categories corresponent.  
  
8.7. A l'efecte de comunicacions o de qualsevol altra incidència, els tribunals tindran la seu en la Direcció General de Recursos Humans de la Conselleria de Sanitat Universal i Salut Pública (C/ Misser Mascó, 31, 46978 València).  
  
  
  
  
  
9. Criteris generals del procés selectiu de concurs de mèrits  
  
9.1. El procés selectiu per a la cobertura dels llocs convocats serà l'excepcional de concurs de mèrits, que consisteix en una única fase de valoració de mèrits.  
9.2. Es valoraran els mèrits obtinguts en la data de publicació d'aquesta convocatòria en el DOGV, i es computaran fins a aquest moment.  
9.3. Només es valoraran els mèrits al·legats en l'autobaremació i, pel que fa als inclosos en la base 6.3, a més, els que acrediten, dins del termini i en la forma procedent, les persones aspirants.  
Les persones aspirants que no acrediten cap mèrit seran excloses del procés selectiu.  
9.4. En cas que en algun cos/escala o agrupació professional convocat, el nombre de persones aspirants supere àmpliament el nombre de llocs convocats, el tribunal de selecció podrà acordar la revisió i valoració de mèrits de les persones que, atesa la puntuació final de la seua autobaremació, tinguen possibilitats d'obtindre plaça.  
  
9.5. Totes les llistes i els actes de tràmit relatius a aquest procés selectiu es publicaran en el portal electrònic de la conselleria amb competències en matèria de sanitat. Únicament es publicaran en el DOGV aquesta convocatòria i la resolució de nomenament del personal aspirant que haja superat el procés selectiu.  
9.6. La valoració dels mèrits es farà de conformitat amb el que preveu l'annex I de l'Acord de 5 d'agost de 2022, del Consell, pel qual es ratifica l'acord de la Mesa Sectorial de Funció Pública per al desenvolupament de l'oferta d'ocupació pública per a la reducció de la temporalitat en l'ocupació pública que aprova el Decret 69/2022, de 27 de maig, del Consell. No obstant això, els mesos complets treballats en centres públics gestionats directament per la conselleria amb competències en matèria de sanitat, durant els períodes del 14.03.2020 al 20.06.2020 i del 25.10.2020 al 08.05.2021, es valoraran el doble del que estableix l'apartat a.1 del barem esmentat.  
9.7. La puntuació màxima del procés selectiu serà de 100 punts distribuïts en 70 punts en l'apartat de mèrits professionals, i 30 punts d'altres mèrits, d'acord amb el barem d'aplicació.  
9.8. La puntuació final del procés selectiu s'obtindrà del total de punts obtinguts en el barem. Amb aquesta finalitat, es configuraran tantes llistes com cossos/escales o agrupacions professionals s'hagen convocat, ordenades per puntuació de més a menys.  
9.9. La superació del procés selectiu es declararà en un nombre idèntic als llocs convocats, per cossos/escales o agrupacions professionals convocats. S'entendran aprovades, a l'efecte de ser nomenades personal funcionari de carrera, les persones aspirants que, de conformitat amb cadascuna d'aquestes llistes, hagen obtingut una puntuació superior en nombre igual al de llocs convocats per cos/escala o agrupació professional.  
  
10. Sistema de qualificació  
10.1 Finalitzada la valoració dels mèrits i sumat el total de punts obtinguts pels aspirants per a cadascun dels cossos/escales o agrupacions professionals convocats, s'ordenaran per la puntuació global obtinguda, de més a menys.  
10.2. En cas d'empats entre aspirants, caldrà ajustar-se al que es disposa en la Resolució de 16 de desembre de 2022, per a l'adopció de les mesures necessàries per a l'execució i el desenvolupament del capítol I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria; s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut pública.  
  
  
11. Llistes del procés selectiu  
11.1 Feta la valoració dels mèrits, els tribunals de selecció publicaran en la pàgina web de la conselleria amb competències en matèria de sanitat, la llista provisional de valoració de mèrits per a cada cos/escala o agrupació professional convocats, amb la puntuació obtinguda desglossada en els diversos apartats del barem, i concediran un termini de deu dies hàbils per a formular al·legacions en relació amb la baremació.  
11.2. Resoltes les reclamacions, el tribunal publicarà en la pàgina web les llistes definitives de la puntuació obtinguda, desglossada en els diversos apartats del barem. Aquesta publicació servirà de notificació a les persones interessades.  
11.3. La directora general de Recursos Humans dictarà tantes resolucions, per les quals s'aproven les llistes definitives de persones que han superat el procés selectiu, com cossos/escales o agrupacions professionals s'hagen convocat, en un nombre igual al de llocs oferits, i concedirà un termini de deu dies hàbils, comptadors des de l'endemà de la publicació en la pàgina web de la conselleria amb competències en matèria de sanitat, perquè aporten els següents documents originals per a autenticar-los:  
A. Els documents acreditatius del compliment dels requisits de participació que recull la base 2 d'aquesta convocatòria:  
a) Document nacional d'identitat o passaport.  
b) Documentació de la titulació requerida. En el cas de titulacions obtingudes a l'estranger, fotocòpia autenticada en l'anvers i el revers de la credencial que acredite l'homologació que corresponga.  
  
c) Declaració jurada de no haver sigut separada o separat, o haver-se revocat el seu nomenament com a personal interí o temporal, amb caràcter ferm, mitjançant un procediment disciplinari de cap administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o de les que són objecte de la convocatòria. Si es tracta de persones nacionals d'altres estats, no trobar-se inhabilitades, o en una situació equivalent, ni haver sigut sotmeses a cap sanció disciplinària, o equivalent, que impedisca, en els mateixos termes i en el seu estat, l'accés a l'ocupació pública.  
Així mateix, i segons l'apartat huit de l'article primer de la Llei 26/2015, de 28 de juliol, de modificació del sistema de protecció a la infància i l'adolescència, aquesta declaració haurà d'incloure la declaració de no haver sigut condemnat/ada per sentència ferma per algun delicte contra la llibertat i la indemnitat sexual, que inclou l'agressió i l'abús sexual, l'assetjament sexual, l'exhibicionisme i la provocació sexual, la prostitució i l'explotació sexual, i la corrupció de menors, així com per tràfic d'éssers humans. En el moment de la presa de possessió, l'interessat/ada haurà d'acreditar aquesta circumstància en el departament de salut corresponent mitjançant l'aportació d'una certificació negativa del Registre Central de Delinqüents Sexuals.  
d) Certificat mèdic acreditatiu de la capacitat funcional per a l'acompliment del lloc de treball. La presa de possessió quedarà supeditada a la superació d'aquest requisit.  
e) Documentació acreditativa de l'exempció o bonificació de la taxa de participació.  
B. Documentació original acreditativa dels mèrits no valorables d'ofici per part de l'Administració.  
11.4. Les persones seleccionades que, dins del termini indicat, i excepte en casos de força major degudament acreditada, no presenten la documentació requerida en l'apartat anterior, o que d'aquesta es deduïsca que manquen d'algun dels requisits exigits o s'haja incorregut en falsedat o inexactitud en la documentació justificativa dels mèrits no valorables d'ofici per l'Administració, quedaran excloses del procés, sense perjudici de les responsabilitats que es puguen derivar per haver incorregut en falsedat en les seues sol·licituds de participació.  
  
11.5. Davant de possibles renúncies als drets derivats d'aquest procés selectiu, de no reunir els requisits establits en la convocatòria, no presentar la documentació justificativa dins del termini i en la forma procedent o no produir-se la presa de possessió en el lloc adjudicat, excepte en casos de força major degudament acreditada, en la resolució esmentada, la directora general de Recursos Humans requerirà la presentació de documentació acreditativa i elecció de llocs a un nombre superior d'aspirants que llocs oferits, que es consideraran candidats en reserva. Esgotats els candidats en reserva, si hi ha places sense cobrir, l'òrgan convocant requerirà la presentació de documentació acreditativa i l'elecció de places a aspirants nous, en un nombre suficient per a cobrir totes les oferides.  
  
  
12. Desistiments i renúncies  
12.1. Les persones aspirants podran, en qualsevol moment del procés i, sempre, abans de la publicació de la resolució definitiva d'adjudicació de llocs, desistir de la seua participació mitjançant un escrit dirigit a la Direcció General de Recursos Humans i presentat en un registre oficial, en el qual hauran de constar totes les dades personals de l'aspirant, el desistiment de la categoria professional que presenten, una còpia de la sol·licitud d'inscripció i una fotocòpia autenticada del DNI. Els escrits que no complisquen aquests requeriments no es tindran en compte i s'entendrà no formulat el desistiment.  
12.2. Les renúncies a les places adjudicades es podran fer, en el termini de cinc dies hàbils des que es publica la resolució de publicació de la llista definitiva d'adjudicació de places, mitjançant un escrit dirigit a la Direcció General de Recursos Humans i presentat en un registre oficial, en el qual hauran de constar totes les dades personals de l'aspirant, la renúncia de la categoria professional que presenten, una còpia de la sol·licitud d'inscripció i una fotocòpia autenticada del DNI. Els escrits que no complisquen aquests requeriments no es tindran en compte i s'entendrà no formulada la renúncia.  
  
13. Adjudicació de llocs  
13.1. Després de la finalització del termini de presentació de documentació previst en la base 11, mitjançant una resolució de la Direcció General de Recursos Humans s'oferiran els llocs vacants als quals optaran els aspirants que hagen superat els processos selectius corresponents a les OPO dels anys 2017, 2018, estabilització de 2019, els que hagen superat els derivats d'aquesta convocatòria, així com el nombre d'aspirants reserva que s'haja indicat en la resolució prevista en la base 11 d'aquesta convocatòria.  
13.2. En l'adjudicació de les places se seguirà el que s'estableix en el resolc desé de la Resolució de 16 de desembre de 2022, per a l'adopció de les mesures necessàries per a l'execució i el desenvolupament del capítol I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria; s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut pública.  
  
13.3. Els aspirants de reserva que s'hagen indicat en la resolució prevista en la base 11 d'aquesta convocatòria, també formularan una elecció de places, que no tindrà caràcter efectiu fins que no es donen els supòsits que preveu la base 11 indicada.  
  
14. Nomenament com a personal funcionari de carrera  
14.1. Transcorreguts els terminis de presentació de documentació i elecció de llocs, es dictarà una resolució, que es publicarà en el DOGV, de nomenament com a personal funcionari de carrera en el cos/escala o agrupació professional convocats, i d'adjudicació de llocs, d'acord amb la puntuació obtinguda i l'elecció de les persones aspirants. En aquesta resolució s'establirà el termini de presa de possessió.  
  
14.2. Aquesta resolució es podrà complementar, en cas de renúncies, incorporant el personal aspirant de la relació de reserva al qual se li haja proposat el nomenament i haja complit tots els tràmits exigits.  
  
  
15. Comissions de servei  
No es tramitaran, amb caràcter general, comissions de serveis entre les diverses administracions, a favor de les persones aspirants que hagen obtingut destinació en el procés que preveu la base 13 d'aquesta convocatòria, fins que hagen transcorregut, almenys, dos anys des de la data de presa de possessió, excepte en situacions extraordinàries o circumstàncies de la persona que així ho requerisca per causes relacionades amb la seua seguretat o integritat personal, degudament acreditades.  
  
16. Recursos  
Aquesta convocatòria, les bases corresponents i tots els actes administratius que dicte en la seua execució la directora general de Recursos Humans posen fi a la via administrativa i els podran impugnar les persones interessades mitjançant la interposició del recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptats a partir de l'endemà de la publicació de l'acte contra el qual es recorre, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques, així com els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, podran interposar el recurs de reposició, en el termini d'un mes, de conformitat amb els articles 123 i 124 de l'esmentada Llei 39/2015.  
Tot això, sense perjudici que les persones interessades poden fer ús, si és el cas, de qualsevol altre que s'estime procedent.  
Contra les resolucions dictades per la comissió de valoració, es podrà interposar un recurs d'alçada davant de la Direcció General de Recursos Humans en el termini d'un mes, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 21 de desembre de 2022.- La directora general de Recursos Humans: Carmen López Delgado.  
ANNEX II  
Barem de mèrits del concurs dona 6é i 8é llei 20/2021  
  
Acord de 5 d'agost de 2022, del Consell, pel qual es ratifica l'acord de la Mesa Sectorial de Funció Pública per al desenvolupament de l'oferta d'ocupació pública per a la reducció de la temporalitat en l'ocupació pública (DOGV 19.08.2022)  
  
a) Experiència (70 punts màxim):  
a.1) Experiència en llocs de treball de naturalesa funcionarial en l'Administració de la Generalitat que siguen del mateix grup/subgrup de titulació i amb funcions corresponents als del cos, l'escala o l'agrupació professional funcionarial/laboral convocats: 0,32 punts per mes treballat.  
Els mesos complets treballats en centres públics gestionats directament per la conselleria amb competències en matèria de sanitat, durant els períodes del 14.03.2020 al 20.06.2020 i del 25.10.2020 al 08.05.2021: 0.64 punts per mes treballat.  
a.2) Experiència en llocs de treball de l'Administració de la Generalitat, que siguen diferents dels que preveu l'apartat a.1): 0,11 punts per mes treballat.  
a.3) Experiència en llocs de treball de naturalesa funcionarial en altres administracions públiques que siguen del mateix grup/subgrup de titulació i amb funcions corresponents als del cos, l'escala o l'agrupació professional funcionarial/laboral convocada: 0,08 punts per mes treballat.  
b) Altres mèrits (30 punts màxim):  
b.1) Exàmens aprovats en processos selectius de l'Administració de la Generalitat del mateix cos, escala o agrupació professional funcionarial que el convocat, convocats en els deu anys anteriors a la convocatòria o en els processos selectius de les tres últimes convocatòries quan no hi haja hagut almenys tres processos selectius d'aquesta categoria en els últims 10 anys: 4 punts per examen fins a un màxim de 12 punts.  
  
b.2) Tindre titulacions acadèmiques oficials iguals o superiors a la que exigeix la convocatòria: 4 punts per cada titulació fins a un màxim de 8 punts.  
b.3) Coneixement del valencià: fins a un màxim de 15 punts. El coneixement del valencià es valorarà fins a un màxim de 15 punts, amb l'acreditació prèvia d'estar en possessió del certificat corresponent expedit o homologat per la Junta Qualificadora de Coneixements del Valencià, d'acord amb l'escala següent:  
- Coneixement oral o A2: 3 punts  
- Grau elemental o B1: 6 punts  
- Nivell B2: 9 punts  
- Grau mitjà o C1: 12 punts  
- Grau superior o C2: 15 punts  
La valoració del coneixement del valencià s'efectuarà puntuant exclusivament el nivell més alt obtingut.  
b.4) Coneixement d'idiomes comunitaris: fins a un màxim de 4 punts.  
Es valorarà el coneixement de llengües oficials de la Unió Europea, diferents de la llengua espanyola, segons els nivells especificats, que s'acreditarà documentalment mitjançant títols, diplomes i certificats expedits per les escoles oficials d'idiomes, les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots els que s'indiquen en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les modificacions posteriors per l'ordre de la conselleria competent en matèria d'educació.  
El coneixement de l'idioma comunitari es valorarà fins a un màxim de 2 punts per curs o l'equivalència si es tracta de cicles de l'escola oficial d'idiomes, o de nivells o certificats segons el Marc Europeu Comú de Referència (nivell bàsic, nivell intermedi i nivell avançat), d'acord amb l'escala que es detalla en la taula adjunta:  
b.5) Formació: fins a un màxim de 2 punts pels cursos de formació rebuts o impartits, en el marc de l'Acord de formació per a l'ocupació o dels plans per a la formació contínua del personal de les administracions públiques:  
- De 100 hores o més: 5 punts  
- De 50 hores o més: 2,50 punts  
- De 25 hores o més: 1,25 punts  
- De 15 hores o més: 0,75 punts